JERUSALEMIN VARTIJAT
Tervehdys ja tervetuloa ohjelmasarjan pariin, -
jossa vieraani ovat Israelin sotilas- ja turvallisuustoimijoita.
Kyseessä on kolmas peräkkäinen jakso -
keskustelusta kenraalimajuri (evp) David "Tzuri" Tzurin kanssa.
Tervetuloa. - Kiitos.
Olemme puhuneet ajastasi laskuvarjojoukoissa ja YAMAMissa.
Yksi poliisin pääkomissaarin tehtävää 1970-luvulla hoitaneista -
oli Shaul Rosolio. Shlomo Hillel oli tuolloin poliisiministerinä.
Nyt nimike on kansallisen turvallisuuden ministeri.
Rosoliolla oli ansiokas suunnitelma poliisin muuttamiseksi -
houkuttelevammaksi ja toimivammaksi organisaatioksi.
Sen mukaisesti henkilökuntaa rekrytoitiin armeijasta -
eri tehtäviin kuten lakimiehiksi ja syyttäjiksi.
Rekrytoidut sijoittuivat tavalliseen poliisiin tai, -
kuten sinä, rajapoliisin maineik- kaimpaan eliittiyksiköön YAMAMiin.
Useat jäivät ja ehkä vaihtoivat rajapoliisin vihreän virka-asun -
siniseen tavallisen poliisin univormuun.
Jotkut etenivät urallaan aina kenraaleiksi asti.
Minkälainen oma polkusi oli?
Oliko sinulla YAMAMin aikana visio urasta sinisessä poliisissa?
Ei ollut. Päätin kaksi kertaa lähteä YAMAMista.
Ensimmäinen oli '84-'85 lopettaessani joukkueenjohtajana.
Kaksi vuotta Libanonissa oli ollut rankkaa. Halusin yliopistoon.
Komentaja totesi, ettei se ole ongelma.
Voisin opiskella ja sitten palata. Tekisin 4 vuoden sopimuksen.
Minulle se sopi. Olin ensimmäinen, jonka YAMAM lähetti yliopistoon.
Poliisi- rahoitti opiskelusi. - Se oli suurenmoista.
Mitä opiskelit? - Valtiotieteitä.
Opiskeltuani palasin ja aloitin komentajan tehtävässä.
YAMAMin komentajan tehtävän jälkeen tuntui, että olin nähnyt kaiken.
Halusin pois ja lähdin siviilinä puoleksitoista vuodeksi Atlantaan.
Tarjosivatko vain olympialaiset enemmän jännitystä kuin YAMAM?
Vähän niin se oli. Kerroinkin, että rakastan urheilua ja -
urheilun ja turvallisuuden yhdistäminen oli hienoa.
Olympialaisten aikaan tapahtui terroriteko.
Richard Jewell oli syyttömänä syytettynä. Olitko selvittämässä?
Olin. Alkuun ajattelin, että Jewell oli osasyyllinen, -
mutta ettei kyse ollut kansainvälisestä terrorismista.
Tutkintalautakunta ja FBI käyttivät tapauksen selvittämiseen -
satoja miljoonia dollareita.
Poliisipartio sai kiinni pommi- iskun tekijän Montanan vuoristossa.
Tekijä oli [Eric] Rudolph.
Palaan takaisin alkuperäiseen aiheeseen. Lähdin siis YAMAMista.
Olin virkavapaalla oikein tietämättä mitä se tarkoittaa.
Olin niin naiivi, etten ottanut selvää.
Ministeri [Moshe] Shahal ei ollut puoltanut eroani.
Sitten Assaf Hefetz ehdotti olympialaisia.
Assaf Hefetz aloitti uransa laskuvarjojoukoissa.
YAMAMin synty on hänen ansiotaan.
YAMAMista hän siirtyi tavalliseen poliisiin ja pääkomissaariksi.
Hän ihmetteli miksi irrottautuisin YAMAMista ja -
tarjosi paluuta piiripäällikön tehtävään poliisissa.
Koin päätöksen vaikeaksi.
Yhdysvalloissa olo antoi aikaa miettiä.
Sain myös paljon rahakkaita tarjouksia yksityiseltä sektorilta.
Sinulla oli everstin arvo, jota piiripäälliköiltä edellytetäänkin.
Edesmenneen vaimoni, Lindan kanta oli, -
ettei hän muuttanut Saksasta asuakseen USA:ssa.
Hänen toiveestaan palasimme Israeliin.
Otin vastaan poliisipiirinpäällikkyyden. Oli ensimmäinen työpäiväni.
Piirini oli osa Shephelahia, alankoaluetta, -
jolla sijaitsevat esim. Ramle ja Lod.
Tarkennetaan vähän.
Kyse on tasangolla sijaitsevista kaupungeista ja kunnista -
Tel Avivia ympäröivällä vyöhykkeellä.
Kaupungeista kahdessa asuu merkittävä arabivähemmistö.
Niissä on väkivaltaisia rikollisjengejä ja paljon huumeita.
Tarkoitat Ramlea ja Lodia. - Oli ensimmäinen työpäiväni.
Katsoin virkapukuani, johon en ollut vielä tottunut, -
kun vasta tajusin olevani poliisikomentaja.
Ensimmäisen päiväni ilta oli shavuotin -helluntain- aatto.
Olin illallisella vanhempieni kodissa, kun sain puhelinsoiton.
Oli tapahtunut salamurha.
Riita oli kahden suvun perheiden välinen.
Puhut suvuista, mutta tarkoitat varmaan klaaneja.
Kyse oli suuresta klaanista, johon kuului myös huonotapaisia ihmisiä.
Osa oli hyviä ja ystävällismielisiä.
Ne kaksi vuotta, jotka olin piirin poliisipäällikkönä, -
olivat mielenkiintoista aikaa yrittäessämme ratkaista -
yhtä Israelin keskiosan suurinta ongelmaa.
Ongelma kytkeytyy kulttuuri- perinteeseen, joka ei ole kadonnut.
Verikosto. Murha johtaa toiseen murhaan ja väkivallan kierteeseen.
Miten kierre katkaistaan?
Se on todella vaikeaa, kuten tulin kokemaan.
Ongelma on edelleen sama. Ilmiön ymmärtäminen on tärkeää.
Eteeni tuli tapauksia, joita nyt on etelässä.
Negevin beduiinit.
Kun olin rajapoliisissa, näin miten vaikeaa heille oli ymmärtää, -
miksi Israelin ja Egyptin välillä on raja-aita.
Kyse on paimentolaisisheimoista.
Israel rakensi taajamia, joissa oli taloja pysyvään asumiseen.
Se oli heidän traditionsa vastaista.
Heillä saattaa olla neljä vaimoa ja tusinoittain lapsia.
Tämä on ensimmäinen este. Toiseksi, he vastustavat rajoja, -
koska sukua on Egyptissä, ja on totuttu tulemaan ja menemään.
Ongelma ei ole salakuljetus, vaan huumeiden ja tavaroiden kauppa ja -
myös verikosto. He suhtautuvat siihen kuin me Raamatun käskyihin.
Rikoslaki ei sitä Israelissa kuitenkaan hyväksy.
Kulttuurit törmäävät. Sama koskee perheväkivaltaa.
Näin useinta miehen käskyvallasta johtuvia traagisia tapauksia.
12-14 vuotiaita tyttöjä tapettiin, -
kun he vaikka tekstailivat poikien kanssa. Täysin käsittämätöntä.
Ramlessa ja Lodissa asuu sukuja, -
joissa naisia on tapettu kolmanteen sukupolveen asti -
niin sanotusti perheen kunnian vuoksi. Se on perheväkivaltaa.
Kuin Romeon ja Julian tarina, mutta jatkuvuus lisää traagisuutta.
Vierastan vertausta, koska tekijät ovat yksikäsitteisesti rikollisia.
Kaikki eivät tietenkään kannata kunniaväkivaltaa, -
vaan taistelu on jengejä vastaan.
Olin myöhemmin poliisipäällikkönä Tel Avivissa.
Näin Jaffassa, että sopu on mahdollinen.
Segregoitumista ei ollut. - Yhteiselo toimi.
Näin oli myös Ramlessa ja Lodissa, -
ja siksi Lodin tapahtumat olivat minulle suuri pettymys.
On toki syytä erottaa maanviljely- ja paimentolaisbeduiinit, -
jotka eivät hyväksy kansallisvaltion käsitettä ja -
kansallis-uskonnollisten syiden ajamat arabit Lodissa ja Ramlessa.
Aivan oikein.
Kiihotus sekä uskonnon ja -
kansallisuusaatteen vahvistuminen kaupunkien yhteisöissä -
selittävät tämänhetkisiä tapahtumia.
Sekä arabi- että juutalaisyhteisö häviävät.
Ei ole yksistään poliisin tehtävä löytää ratkaisu.
Kaikkihan kyselevät, miten saamme väkivallan loppumaan.
On selvää, että ratkaisun aikaansaaminen vie aikaa.
Ei riitä, että tehdään operaatioita ja saadaan haltuun aseita.
Tulee panostaa hyvinvointiin ja koulutukseen.
Poliisia pitäisi tarvita vain viimeisenä keinona.
Sen tulee taistella jengejä vastaan.
Arabijengien vastainen taistelu on poliisin suurimpia epäonnistumisia.
Sen sijaan israelilaisten rikollis- sukujen kitkeminen on onnistunut.
Suuret rikollissuvut kuten Rosenstein, Abergils ja Abutbuls, -
Israelin mafia, taltutettiin.
Menestyksen selittää hyvä tiedustelutieto ja operaatiot.
V. 2003 Tel Avivissa tapahtuneen räjähdyksen jälkeen -
mafiasukujen nujertaminen asetettiin ykkösprioriteetiksi.
Sellaista päätöstä ei ole tehty arabimafian osalta.
Mainitsit tiedustelutiedon. Ilman sitä ei voida tehdä operaatioita.
Tiedustelutiedolla on toinenkin puoli, -
ainakin joidenkin arabiyhteisön johtajien mukaan.
Heidän mukaansa tiedustelijoita Juudeasta, Samariasta ja Gazasta, -
Shin Betin agentteja, siirrettiin Israeliin, -
koska saivat tappouhkauksia asumisyhteisöissään.
Agenteilla on poliisin suoja.
Osa heistä kriminalisoitui Israelissa ja liittyi rikollisiin.
Väite on minulle tuttu mm. Jarushi- ja Qarajah-sukuihin liittyen.
Piirikomentaja-aikanani...
Tarina on kiehtova ja vaatisi oman jaksonsa.
Käytin YAMAMin osaamistani ja yhteyksiäni Ariel Sharoniin.
Hän antoi minulle lähes avoimen shekin -
lopettaaksemme sukujen väliset vihollisuudet.
Onnistuin karkottamaan 52 sukujen jäsentä eri puolille maailmaa.
Ongelma Ramlessa ratkesi.
Eivätkö he palanneet? - Eivät, toistaiseksi.
Kerron tätä siksi, -
että yksi karkotetuista oli vastuussa asuntoasioista.
Hän kyseli, mitä tehdään 52:lle jopa neljän kerroksen talolle.
Sanoin, että tuhotaan. Yoel Lavi, Ramlen kaupunginjohtaja tuki minua.
Hän oli eversti (evp). - Ariel Sharonilla oli päätösvalta.
Asuntoasioista vastaavan kaverin mukaan taloja tarvitaan -
asuttamaan kansankiihottajia ja ilmiantajia.
Kieltäydyin, koska olisi syntynyt uusi ongelma. - Heidät piti erottaa.
Olin tyytyväinen, että Sharon määräsi talot purettaviksi.
On maininnan arvoista, että edes- mennyt pääministeri Ariel Sharon -
arvosti sinua suuresti. Syitä oli useita.
Hän ajoi sinua Israelin poliisin pääkomissaariksi.
Ajanjakso oli sinulle traaginen. Hoidit tuolloin vaimoasi Lindaa, -
joka oli vakavasti sairas.
Nimitys ei toteutunut. Muutaman vuoden päästä jäit pois poliisista.
Tuon elämäsi vaiheen jälkeen -
sinut nimitettiin rajapoliisin komentajaksi.
Olit osa henkilökuntaa ilman välitöntä osastovastuuta, -
mutta lukumääräisesti alaisiasi oli noin 10 000.
Määrä vastaa yhtä tai jopa kahta divisioonaa.
Roolisi oli olla vain neuvonantaja aluekomissaareille ja armeijalle.
Omasta näkökulmastani asia oli vähän toisin, -
koska näin tehtävän jatkumona komentajauralleni.
Muodollisesti tehtävänä oli joukkojen kehittäminen, -
koulutus ja varustaminen.
Nämä ovat rajapoliisin komentajalle keskeisiä asioita.
Otin vastuun, koska Arik Sharon tuntui luottavan minuun.
Komissaari oli nimitystä vastaan. Välillämme oli ristiriita.
Se johtui kannastani, että etelässä poliisin tulisi hoitaa valvonta.
Egyptin rajalla on harvoin vihamielisyyksiä.
- Rauhansopimuksen jälkeen. - Sama Jordanian rajalla.
Mielestäni armeijasta ei ole mitään etua suhteessa rajapoliisiin.
Rajatehtäviä vartenhan rajapoliisi perustettiin 1950-luvulla.
Poliisilla on ylivoimatekijöitä, -
koska rajatehtävät ovat usein huumeiden salakuljetusta tms.
Päätösvastuu voi olla armeijalla mutta operaatiovastuu poliisilla.
Kehotin jatkuvasti omia everstejäni ja poliisejani -
ottamaan vastuuta. Vastuu pitää ottaa, sitä ei anneta.
Kun olin rajapoliisin päällikkönä, -
otimme vastuun Egyptin rajasta.
Siirryttyäni Tel Avivin poliisiin -
seuraajani valitettavasti luovutti vastuun takaisin.
Fares vai Fares?
Tuolloin armeija vetäytyi Gazasta. - Selitetään vähän.
Hussein Fares, ensimmäinen druusi- taustainen rajapoliisin komentaja, -
luovutti vastuun IDF:n divisioonan komentaja Imad Faresille.
Armeija siirsi joukkojaan Gazasta, -
jossa sillä oli vähintään prikaati.
Heidän mukaansa Israel on poistunut ja... - Joukot alityöllistettyjä.
Niin voidaan sanoa. Armeija otti taas rajatehtäviä.
Päätös oli väärä. Vielä nytkin 90% tehtävistä on rikostapauksia ja -
vain 10% turvallisuusuhkia.
On syytä mainita Gabi Ashkenazi ja Doron Almog, -
IDF:n komentajan varamies ja eteläisen armeijakunnan komentaja.
He osoittivat runsaasti varoja rajapoliisille etelärajalla.
Toinen esimerkki on rajapoliisin Jerusalemin päämajan ympäristöstä.
Jerusalemin ympärille rakennettiin turvallisuusaita. - Vyöhyke.
Rajavyöhykkeen olemassaolo siirsi vastuun poliisin päämajalle.
Vastuu ei ole IDF:n Jerusalemin aluekomentajalla.
Itse asiassa aita ei ole koko Jerusalemin ympärillä, -
koska Jerusalemin länsipuolelta on mm. tieyhteys Tel Aviviin.
Muuri on pohjoisessa, idässä ja etelässä eli Länsirannan puolella.
Yksi armeijan ja rajapoliisin välisistä eroista on mittakaavassa; -
armeijan toiminta nojaa suuriin yksiköihin.
Sillä on pataljoonat, prikaatit, divisioonat, armeijakunnat jne.
Kuten sanoit YAMAMista, rajapoliisissa erikoistutaan.
Palvelusajat ovat pitkiä.
Sinne ei tulla kutsuntojen kautta ja palvella kolme vuotta.
Poliisissa, rajapoliisi mukaan lukien, -
täytyy osata asua siviilien parissa.
Miten löytää Israelin sisällä oikea yhdistelmä -
eri turvallisuustoimijoiden välillä?
Vastaan kysymykseesi sitä vielä vähän laajentaen.
Mainitsit vuoden 1974, jolloin päätettiin työnjaosta.
Vuosien myötä poliisista on tullut -
hyväksyttävämpi kansalaisten suojelijana, -
mitä tulee turvallisuuskysymyksiin, tiesulkuihin jne.
Siitä on tullut puolisotilaallinen.
Seurauksena tästä rajapoliisin koko on kasvanut.
Onko tämä positiivista? - Mielestäni ei.
Olen sillä kannalla, että kehitys on merkki -
julkisten palvelujen puutteista.
Yehuda Wilk, ollessaan pääkomissaari '90-luvun lopussa, -
siirsi rajapoliisin yksiköitä -
kaupunkeihin -
ja uudelleen sijoitti joitain virkoja rikosten tutkintaan ja tiedusteluun.
Johtuiko tämä resurssien ja budjetin niukkuudesta? - Kyllä.
Hänestä poliisin tuli ensisijaisesti palvella kansalaisia.
Puolustusvoimat käyttää raja- poliisia operaatioissaan rajoilla.
Armeijan täytyy varustautua sotaan muualla.
Juudeassa, Samariassa ja Itä-Jerusalemissa -
on runsaasti poliiseja hoitamassa partiointia.
Kitka arabiasukkaisiin nähden -
on asia, jonka hallitsemisen rajapoliisi osaa.
Israeliin liittämisen jälkeen armeija ei toimi Itä-Jerusalemissa.
Mitä tulee Juudeaan ja Samariaan, kenraaliaikanani rajapoliisissa -
kaikki prikaatinkomentajat sanoivat -
toivovansa joukkuetta rajapoliiseja armeijan reserviläisten sijaan.
Syynä on rajapoliisin tehokkuus.
Arabiyhteisössä lisääntynyt väkivalta kuormittaa poliisia, -
ja vaikeuttaa selviämistä päivittäisistä tehtävistä ja palveluista.
Poliisin kyky tarjota peruspalveluja on huono.
Jos yksinkertaistan, kuvaat kehitystä, -
joka teki poliisista kakkosluokan armeijan.
Poliisi, jonka piti suojella ja palvella asukkaita -
muissa kuin turvallisuusasioissa, vajosi toisen luokan poliisiksi.
Arabit ovat kakkosluokan kansalaisia kuten heistä huolehtivat.
Tuo on tietenkin vahva yksinkertaistus.
Olen sanomassa, että vuosien myötä -
erikoisyksiköiden ja vastaavien houkuttelevuus kasvoi.
Niiltä puuttuvat päivittäiset tehtävät.
Siksi sanon, kaikella vaatimattomuudella, -
että me erikoisyksikkötaustaiset nostimme poliisin tasoa.
Useimpien kenraalien tausta on rajapoliisissa tai YAMAMissa.
On siis tärkeää, -
että poliisi tarjoaa uralla etenemisen mahdollisuuksia.
Poliisitoimi vaatii ammattimaisuutta.
Nykyinen komissaari Kobi Shabtai yritti, mutta ei päässyt YAMAMiin.
Oli muita vielä parempia. Hänet kuitenkin palkattiin rajapoliisiin.
Se tapahtui aikanani. En tosin ollut YAMAMin komentaja.
Sanoin jo silloin, enkä vaan nyt jälkeenpäin, -
että hän on todella hyvä. Hän teki meihin vaikutuksen.
Ongelma oli, että hänen ampumistekniikassaan oli puutteita.
Meillä ei ollut aikaa kouluttaa häntä, koska piti toimia nopeasti.
Kouluttajat ilmoittivat useaan kertaan, -
että eivät suosittele jatkoa.
Näin hänessä muuta potentiaalia. Ampuminen on tekniikkalaji.
Hän oli johtanut laskuvarjokomppaniaa.
Hän oli erittäin motivoitunut.
Nythän hänen liipaisinsormensa on erittäin herkkä!
Siihen aikaan hän oli pidättyväisempi.
Vaadin, että hänen suhteensa ei luovuteta.
Asia piti lopulta viedä YAMAMin komentajan ratkaistavaksi.
Minun kantani oli, että pidämme hänet, -
koska arvioin hänen johtajan potentiaalinsa erittäin hyväksi.
Elik [Ron] yhtyi kouluttajien kantaan.
Soitin Kobille. Sanoin olevani viestintuoja.
Huonon uutisen tuoja.
Tuin hänen hakeutumistaan salaisten operaatioiden yksikköön YAMASiin.
Hänen uransa kannalta ratkaisu oli jopa parempi.
Kenraalimajuri David "Tzuri" Tzur, aikamme on käymässä vähiin.
Olit myöhemmin Knessetin jäsen, ja siinä roolissa -
valvoit poliittisesti poliisia ja muita turvallisuustoimijoita.
Mikä on arviosi näiden tahojen tasosta Israelissa?
Taso on yleisesti ottaen hyvä ja toiminta ammattimaista.
Peruspalveluissa on paljon kehitettävää.
Kun puhutaan politiikoista, mielestäni on aika -
priorisoida asioita. Tarve on ilmeinen.
Otetaan esimerkiksi poliisi- tai terveyspalvelut.
Yli 70 vuoden itsenäisyyden jälkeen pitäisi tehdä päätös -
keskittyä palveluihin eikä vain turvallisuusuhkaan Iranin taholta.
Tämä olisi tärkeää.
Todella kiinnostavia näkemyksiä.
Huomattakoon, että poliisilla ja politiikalla on sama kantasana.
Kenraalimajuri David "Tzuri" Tzur evp, mutta ajan hermolla, -
kiitos kun tulit ohjelmaan. - Kiitos, ilo on puolellani.
Suomennos: Pirkko Oittinen